Nickel (Vörnaam)

Nickel un Nickels sünd plattdüütsche Vörnaams för Jungs. De Naam Nickels is besunners in Noordfreesland ganz begäng.

Herkamen
Nickel un Nickels sünd korte Formen vun den Naam Nikolaus. Nikolaus is Greeksch un is tohopensett ut de beiden greekschen Wöör Nikos (Sieg) un Laos (Volk). De Hillige Nikolaus (up Platt: de Sünnerklaas) is de Hillige för Seelüde, Jungfroon un Kinner (un noch veel anner Beropen). 

De plattdüütsche un freesche Naam
Vun düssen Naam Nikolaus sünd twee korte Naams vun maakt wurrn. Een weer de Naam Klaas (un Klaus etc.) ut de tweede Hälft vun düssen Naam, de anner weer Nickel oder Nickels ut den Naam sien eerste Hälft. Hüdigendags is de Naam Nickel meist utsturben, man de noordfreesche Form Nickels is noch ganz begäng.

Fundöörd
 Brunswiek 1509 (Nickel)

Plattdüütsche Tonaams
Vun düsse Vörnaams kaamt ok de plattdüütschen Tonaams Nickel, Nickels un Nickelsen vun her. De bedüüt all overeen Ut Nickel sien Familie oder ok Vun Nickel sien Hoff. 

Kiek ok na bi
List vun plattdüütsche Vörnaams

 Weblenken 

Kategorie:Plattdüütsch
Kategorie:Vörnaam för Jungs